label_title: Gilbert- és Marshall-szigeteki csapások
label_desc: A Gilbert- és Marshall-szigetek elleni taktikai csapásokat amerikai repülők és hadihajók hajtották végre a második világháborúban, 1942. február 1-jén a japán birodalmi haditengerészet helyőrségei ellen. A garnizonok felettese Inoue Sigejosi altengernagy, a 4. flotta parancsnoka volt. A szigeteken állomásozó japán légierő parancsnoka Gotó Ejdzsi ellentengernagy, az amerikai flottáé William Halsey altengernagy volt. Az akció elsődleges célja a válasz volt a Pearl Harbor elleni japán légitámadásra és szárazföldi előrenyomulásra. A meglepetésszerű támadások után a japán hadvezetés arra a következtetésre jutott, hogy minél hamarabb meg kell semmisíteni az amerikai repülőgép-hordozókat. Ez a doktrína vezetett a Korall-tengeri, majd pedig a midway-i csatához, amely az első nagy japán vereség lett.